Champhaiah Independence Day 2024 hman tur rel,"1363/2024-2025 Champhai, 30th July 2024: Vawiin khan Champhai DC Conference Hall-ah Pu VL Remliana, District Bawrhsap kaihhruainain Independence Day 2024 hman  dan tur rel a ni. Meeting ah hian Independence Day 2024 hman dan tur chipchiar taka duan niin Department-te mawhphurhna sem fel a ni a. Independence Day lawmna hi Chhangphut Field-ah chawhma dar 11:00 ah hman ni se tih niin, chawhnu dar 01:00 ah Circuit House-ah ‘VIP’s-at-Home’ hman chhunzawm tur a ni.  Agriculture Minister Pu PC Vanlalruata chu khuallian ni tura beisei a ni a, Parade Contingent te hnam puanzar chibai buk a chhang let ang. Indepedence Day 2024 lawmnaah hian Ceremonial Parade neih leh tur niin parade contingent 18 tel thei tura beisei an ni a. Parade contingent-te inzirlawkna chu August ni 7,8 leh 9 ah te neih tura ruahman niin, final rehearsal hi August ni 13 ah neih ni se tih a ni. Vawiin meeting-ah hian Champhaia sawrkar Department, zirna in leh Bank hotute, tlawmngai pawl hrang hrang aiawhte meeting ah hian an tel a ni. Attachment Loading attachment...",Dated: 30 th Jul 24 2:56 PM,https://dipr.mizoram.gov.in/post/champhaiah-independence-day-2024-hman-tur-rel